CELEX: 32015R1982
Language: ro
Date: 2015-11-04 00:00:00
Title: Regulamentul de punere în aplicare (UE) 2015/1982 al Comisiei din 4 noiembrie 2015 de aprobare a hexaflumuronului ca substanță activă existentă destinată utilizării în produsele biocide pentru tipul de produs 18 (Text cu relevanță pentru SEE)

5.11.2015   
            
            
               RO
            
            
               Jurnalul Oficial al Uniunii Europene
            
            
               L 289/13
            
         REGULAMENTUL DE PUNERE ÎN APLICARE (UE) 2015/1982 AL COMISIEI
   din 4 noiembrie 2015
   de aprobare a hexaflumuronului ca substanță activă existentă destinată utilizării în produsele biocide pentru tipul de produs 18
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:
   
               (1)
            
            
               Regulamentul delegat (UE) nr. 1062/2014 al Comisiei (2) stabilește o listă a substanțelor active existente care urmează să fie evaluate în vederea unei eventuale aprobări pentru utilizarea în produse biocide. Lista respectivă include substanța hexaflumuron.
            
         
               (2)
            
            
               Hexaflumuronul a fost evaluat în conformitate cu articolul 16 alineatul (2) din Directiva 98/8/CE a Parlamentului European și a Consiliului (3) în vederea utilizării în tipul de produs 18, insecticide, acaricide și produse pentru combaterea altor artropode, astfel cum a fost definit în anexa V la directiva menționată, care corespunde tipului de produs 18, astfel cum a fost definit în anexa V la Regulamentul (UE) nr. 528/2012.
            
         
               (3)
            
            
               Portugalia a fost desemnată autoritate competentă responsabilă de evaluare și, la 11 iulie 2011, a transmis Comisiei raportul de evaluare însoțit de recomandările sale, în conformitate cu articolul 14 alineatele (4) și (6) din Regulamentul (CE) nr. 1451/2007 al Comisiei (4).
            
         
               (4)
            
            
               În conformitate cu articolul 7 alineatul (1) litera (b) din Regulamentul delegat (UE) nr. 1062/2014, avizul Agenției Europene pentru Produse Chimice a fost formulat la 3 decembrie 2014 de către Comitetul pentru produse biocide, ținând seama de concluziile autorității competente responsabile de evaluare.
            
         
               (5)
            
            
               Conform acestui aviz, produsele biocide care sunt utilizate pentru tipul de produs 18 și care conțin hexaflumuron pot îndeplini cerințele prevăzute la articolul 5 din Directiva 98/8/CE, dacă sunt respectate anumite condiții referitoare la utilizarea substanței respective.
            
         
               (6)
            
            
               Prin urmare, este adecvat să se aprobe utilizarea hexaflumuronului în produsele biocide pentru tipul de produs 18, sub rezerva îndeplinirii anumitor specificații și condiții.
            
         
               (7)
            
            
               De asemenea, din avizul respectiv reiese că, datorită caracteristicilor sale, hexaflumuronul este foarte persistent (vP), foarte bioacumulabil (vB) și toxic (T), conform criteriilor stabilite în anexa XIII la Regulamentul (CE) nr. 1907/2006 al Parlamentului European și al Consiliului (5).
            
         
               (8)
            
            
               Dat fiind că, în conformitate cu articolul 90 alineatul (2) din Regulamentul (UE) nr. 528/2012, substanțele a căror evaluare de către statele membre a fost finalizată până la 1 septembrie 2013 ar trebui să fie aprobate în conformitate cu Directiva 98/8/CE, perioada de valabilitate a aprobării ar trebui să fie de cinci ani, în conformitate cu practica instituită în temeiul directivei respective.
            
         
               (9)
            
            
               Cu toate acestea, în sensul articolului 23 din Regulamentul (UE) nr. 528/2012, hexaflumuronul îndeplinește condițiile de la articolul 10 alineatul (1) litera (a) și (d) din regulamentul menționat și ar trebui, prin urmare, să fie considerat drept substanță susceptibilă de înlocuire.
            
         
               (10)
            
            
               În plus, în temeiul punctului 10 din Anexa VI la Regulamentul (UE) nr. 528/2012, pentru a decide dacă un produs biocid care conține hexaflumuron poate fi autorizat sau nu, autoritățile competente ar trebui, de asemenea, să evalueze dacă pot fi îndeplinite condițiile de la articolul 5 alineatul (2).
            
         
               (11)
            
            
               Deoarece hexaflumuronul îndeplinește criteriile pentru a fi considerat foarte persistent (vP), foarte bioacumulabil (vB) și toxic (T) în conformitate cu criteriile stabilite în anexa XIII la Regulamentul (CE) nr. 1907/2006, articolele care au fost tratate cu hexaflumuron sau care conțin hexaflumuron ar trebui etichetate în mod corespunzător atunci când sunt introduse pe piață.
            
         
               (12)
            
            
               Ar trebui să se prevadă o perioadă de timp rezonabilă înainte de aprobarea unei substanțe active, pentru a permite părților interesate să se pregătească în vederea îndeplinirii noilor cerințe.
            
         
               (13)
            
            
               Măsurile prevăzute în prezentul regulament sunt conforme cu avizul Comitetului permanent pentru produse biocide,
            
         ADOPTĂ PREZENTUL REGULAMENT:
   Articolul 1
   Se aprobă substanța hexaflumuron ca substanță activă destinată utilizării în produsele biocide pentru tipul de produs 18, sub rezerva îndeplinirii specificațiilor și condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 noiembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 167, 27.6.2012, p. 1.
   
      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1.).
   
      (3)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biocide (JO L 123, 24.4.1998, p. 1).
   
      (4)  Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (JO L 325, 11.12.2007, p. 3).
   
      (5)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).
   
      ANEXĂ
      
                  Denumire comună
               
               
                  Denumire IUPAC
                  Numere de identificare
               
               
                  Gradul minim de puritate a substanței active (1)
                  
               
               
                  Data aprobării
               
               
                  Data de expirare a aprobării
               
               
                  Tipul de produs
               
               
                  Condiții specifice
               
            
                  Hexaflumuron
               
               
                  Denumire IUPAC:
                  1-[3,5-dicloro-4-(1,1,2,2-tetrafluoroetoxi)fenil]-3-(2,6-difluorobenzoil)uree
                  Nr. CE: 401-400-1
                  Nr. CAS: 86479-06-3
               
               
                  984 g/kg
               
               
                  1 aprilie 2017
               
               
                  31 martie 2022
               
               
                  18
               
               
                  Hexaflumuronul este considerat susceptibil de înlocuire în conformitate cu articolul 10 alineatul (1) literele (a) și (d) din Regulamentul (UE) nr. 528/2012.
                  La evaluarea produsului se acordă o atenție deosebită expunerii, riscurilor și eficacității aferente utilizărilor care fac obiectul unei cereri de autorizare, dar care nu sunt abordate în evaluarea la nivelul Uniunii a riscurilor prezentate de substanța activă. În plus, în temeiul punctului 10 din Anexa VI la Regulamentul (UE) nr. 528/2012, evaluarea produsului trebuie să includă evaluarea faptului dacă pot fi îndeplinite condițiile de la articolul 5 alineatul (2) din Regulamentul (UE) nr. 528/2012.
                  Autorizările produselor biocide sunt supuse următoarelor condiții:
                  
                              1.
                           
                           
                              produsele sunt autorizate pentru utilizare numai în statele membre în care este îndeplinită cel puțin una dintre condițiile stabilite la articolul 5 alineatul (2) din Regulamentul (UE) nr. 528/2012;
                           
                        
                              2.
                           
                           
                              pentru utilizatorii profesionali se stabilesc proceduri operaționale sigure și măsuri organizatorice adecvate. Produsele vor fi utilizate cu echipament individual de protecție adecvat dacă expunerea nu poate fi redusă la un nivel acceptabil prin alte mijloace;
                           
                        
                              3.
                           
                           
                              dat fiind că hexaflumuronul este considerat a fi foarte persistent, foarte bioacumulativ și toxic, expunerea animalelor nevizate și a mediului ar trebui să fie redusă la minimum, prin luarea în considerare și aplicarea tuturor măsurilor adecvate de reducere a riscurilor. Acestea includ limitarea utilizării la utilizarea profesională și obligația de a utiliza capcane bine izolate.
                           
                        Introducerea pe piață a articolelor tratate este supusă următoarei condiții:
                  persoana responsabilă de introducerea pe piață a articolului tratat care a fost tratat cu hexaflumuron sau care conține hexaflumuron se asigură că eticheta articolului tratat respectiv oferă informațiile prevăzute la articolul 58 alineatul (3) al doilea paragraf din Regulamentul (UE) nr. 528/2012.
               
            
         (1)  Puritatea indicată în această coloană este gradul minim de puritate a substanței active utilizate pentru evaluarea efectuată în conformitate cu articolul 16 alineatul (2) din Directiva 98/8/CE. Substanța activă din produsul introdus pe piață poate avea un grad de puritate egal sau diferit, dacă s-a dovedit că aceasta este echivalentă din punct de vedere tehnic cu substanța activă evaluată.